Perabeles

Perabeles ye una casería de la parroquia de Santa Bárbola, nel conceyu asturianu de Samartín del Rei Aurelio. Tien una población de Nomenclátor del INE: Población del padrón continuo por unidad poblacional. (Institutu Nacional d'Estadística).. El pueblu estrémase en barrios como Les Caecima, La Corrá y La Caya.Fernández, X. L. (2015). Estudiu de la toponimia de Santa Bárbola (Samartín del Rei Aurelio). La hidrotoponimia (II)/Study of Santa Bárbola’s place names. The Hydrotoponymy (II). Lletres Asturianes (LLAA), 112, 127-154.

 Topónimu 
Según el filólogu perabeliegu Xulio Llaneza Fernández, dicíase popularmente que se llamaría asina porque yera onde descansaben los entierros que veníen de los pueblos más altos de Santa Bárbola. Antes d'haber carreteres, los difuntos llevábanse pelos caminos acarriando la caxa nos costazos de cuatro persones que se diben turnando. Había llugares fixos onde se posaba la caxa pa descansar ya rezar pol fallecíu. Esos llugares taben iguaos pa poner curiosamente la caxa ya les veles. La xente al falar del pueblu referíase a él como'l de «les veles» o'l de «per les veles», y afitándose nesa costume pasaría a llamase «Peraveles» y darréu «Perabeles».LLANEZA Fernández, Xulio; (1996) "De toponimia y de Lleyendes, Fiestes del pote", L'Entregu.

Na documentación antigua de la ilesia parroquial, atópase escritu dende 1714, en qu'apaez de delles maneres: Peraveles, Peravelez, Perabeles y Perabelez.

L'autor suxere que'l so aniciu pue debese al nome del so fundador, de apellíu Vélez y de nome Pedro (Peru, Pere o Pero). En documentos antiguos de la catedral d'Uviéu, alcuéntrase, de finales del sieglu , un «Petrus Vele», qu'apaez como canciller real d'aquellos años.Larragueta, 1962, pp. 483, 486 Correspondiéndose col nome popular Pero o Pere, ye creyible qu'esti señorón tuviera una casería nun dellos llugares más fértiles, ya que la mesma fuere conocía col nome del so amu.

Otres hipótesis propunxeren que la partícula «bel» bien pue tener relación col étimu prerromanu «bel», que refierse al dios célticu Beleño (galu belinuntia, griegu βελένιον, llatín Belenus), que pue atopase en munches otres toponimies asturianes (Belmonte, San Xuan de Beleño, Les Muries de Beloño, etc.).García Arias 2 2000: pp. 424, 438; Concepción 2007: p. 179

 Patrimoniu arqueolóxicu 
L'antiguu molín del Puzu la Olla, del que sólo queden dalgunes piedres, que s'afayaba al llau del Puzu la Olla, na parte fondera de la fastera de Perabeles.

 Referencies 

 Enllaces esternos 

Categoría:Llocalidaes de Samartín del Rei Aurelio